Uppeldi sem virkar - færni til framtíðar Námskeiðin Uppeldi sem virkar – færni til framtíðar eru að hefjast á Þroska - og hegðunarstöð . Nýjung er að boðið er upp á bæði að dag - og kvöldnámskeið og að námskeiðin eru niðurgreidd fyrir atvinnulausa foreldra . Reynsla annarra þjóða hefur sýnt að álag sem fylgir efnahagskreppu getur skert uppeldisfærni foreldra sem meðal annars kemur niður á hegðun og líðan barna . Besta leiðin til að sporna við þess konar neikvæðum áhrifum núverandi ástands á börn er að efla foreldrafærni með stuðningi , fræðslu og ráðgjöf sem byggja á viðurkenndum , gagnreyndum aðferðum . Því er nú lögð sérstök áhersla á aukið framboð uppeldisfræðslu innan heilsugæslunnar og eru allir foreldrar ungra barna hvattir til að sækja námskeið . Hér fyrir neðan eru tímasetningar og nánari upplýsingar . Námskeið haustið 2009 Námskeiðin eru haldin á Þroska – og hegðunarstöð , Þönglabakka 1 . Hvert námskeið er 4 skipti . Skráning og upplýsingar í síma 585-1350 . Námskeiðsgjaldið er 7.000 kr , gildir fyrir báða foreldra . Námskeiðsgjald er niðurgreitt fyrir atvinnulausa foreldra . Nánari upplýsingar um námskeiðin má fá á síðu Þroska - og hegðunarstöðvar .